06/11/2018 | Administración LocalMunicipal
Mugardos
Bases da convocatoria para a provisión dunha praza de administrativo/a do Concello de Mugardos, incluída na OEP 2018, por promoción interna polo sistema de concurso-oposición

Pola Xunta de Goberno Local, en sesión realizada o día 31.10.2018 prestouse aprobación á convocatoría e bases para a provisión dunha praza de administrativo/a, mediante concurso oposición, por promoción interna, cuxo texto se transcribe de seguido: É obxecto desta convocatoria a provisión en propiedade de unha praza vacante de administrativo deste Concello coas seguintes características: - Escala: Administración Xeral, Subescala: Administrativo; Grupo: C; Subgrupo: C1; número de vacantes: 1. A dita praza inclúese na Oferta de Emprego Público correspondente ao exercicio do ano 2018, aprobada pola Xunta de Goberno, de data 4 de outubro de 2018, e publicada no Boletín Oficial da Provincia da Coruña nº 193 de data 09.10.2018. Promoción interna polo sistema de concurso-oposición. Para poder participar no proceso selectivo é necesario reunir os seguintes requisitos: a) Estar en posesión da titulación esixible para o acceso como funcionario do grupo C1. b) Ter prestado servizos efectivos no Concello de Mugardos na condición de persoal funcionario durante cando menos dous anos no subgrupo C2. c) Non superar a idade de xubilación forzosa. Os indicados requisitos deberán acreditarse na data na que termine o prazo de presentación de instancias desta convocatoria. As instancias, dirixidas á señora Alcaldesa, presentaranse no Rexistro Electrónico Xeral do Concello durante o prazo de VINTE DÍAS NATURAIS contados a partir do día seguinte ao de publicación do anuncio da convocatoria no Boletín Oficial do Estado. Poderán tamén presentarse nalgún dos lugares previstos no artigo 16.4 da Lei 39/2015 do 1 de outubro, de Procedemento Administrativo Común das Administracións Públicas; neste caso os solicitantes deberán comunicalo ao Concello durante o mesmo prazo de presentación de instancias, remitindo copia da solicitude presentada e xa rexistrada, mediante fax ao número: 981 472 017 ou ben correo electrónico coa solicitude rexistrada escaneada dirixido a: correo@concellodemugardos. gal indicando como asunto: ADMINISTRATIVO, co fin de que rematado o prazo de presentación de instancias sen telas recibido, se pospoña a elaboración da relación de admitidos ata recibir a documentación remitida por estes aspirantes. Se a instancia se presenta nunha oficina de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Pódese obter un modelo de instancia de participación en probas selectivas deste Concello nas dependencias municipais ou na ligazón de internet: http://www.concellodemugardos. gal. Os aspirantes farán constar na instancia que reúnen tódolos requisitos sinalados na base 3ª, e achegarán inescusablemente os seguintes documentos: – Xustificante de pago da taxa de participación (base 5ª) – Fotocopia do DNI. – Relación dos méritos que aleguen, enumerados segundo a orde establecida na Base 8. I desta convocatoria. Xunto coa dita relación achegaranse os documentos xustificativos dos méritos, en orixinal ou fotocopia compulsada. Para que teñan validez neste proceso selectivo, os documentos que se presenten deberán estar expedidos nunha das linguas oficiais na Comunidade Autónoma de Galicia (galego ou castelán). A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. As bases íntegras publicaranse no Boletín Oficial da Provincia e no Taboleiro de Anuncios do Concello, inseríndose un extracto da convocatoria no Diario Oficial de Galicia e no Boletín Oficial do Estado. A taxa de participación no proceso selectivo ascende a 15 euros, consonte á Ordenanza Fiscal núm.9, que se ingresarán nas contas do concello de Mugardos: ABANCA: ES98- 2080-0205-7331-1000-0032 BANCO PASTOR: ES03-0238-8181-0606-6000-0173 Indicarase como concepto do ingreso: Taxas ADMINISTRATIVO Só se devolverá a taxa no caso de inadmisión ao proceso selectivo por non reunir os requisitos esixidos. A falta de pago das taxas de participación dentro do prazo de presentación de instancias, determinará a inadmisión do aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia. Rematado o prazo de presentación de instancias, a Alcaldía ditará resolución no prazo dun mes, declarando aprobada a lista provisional de admitidos e excluídos, con indicación, se é o caso, das causas que motivaron a exclusión. En dita resolución que se publicará no Boletín Oficial da Provincia e no taboleiro de anuncios do Concello sinalarase un prazo de 10 días hábiles para que as persoas excluídas poidan emendar erros. De non existir excluídos, aprobarase con carácter definitivo a lista de admitidos. Transcorrido o prazo de emenda de defectos, a Alcaldía resolverá as reclamacións e declarará aprobada a listaxe definitiva de admitidos e excluídos, que se publicará no Boletín Oficial da Provincia, no taboleiro de anuncios do Concello e na páxina web municipal: www.concellodemugardos. gal. Na mesma resolución, a Alcaldesa determinará o lugar, data e hora do comezo do proceso selectivo, así como a composición do órgano de selección. O Tribunal estará formado por un presidente, un secretario e tres vogais, designándose un suplente para cada un dos integrantes. Todos os vogais deberán pertencer a un corpo, escala ou categoría profesional para o ingreso na cal se requira unha titulación de nivel igual ou superior ao esixido para participar no proceso selectivo. A designación dos membros do Tribunal de cada proceso selectivo, titulares e suplentes, farase na resolución da Alcaldía pola que se aprobe a lista definitiva de admitidos e excluídos. Os membros do tribunal deberán absterse de intervir, comunicándollo á Alcaldía, cando concorran neles circunstancias das previstas no artigo 23 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 24 da mesma lei. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. O Tribunal está facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. Para os efectos de percepción de asistencias, o Tribunal terá a categoría 3ª das sinaladas no Real Decreto 462/2002 do 24 de maio, sobre indemnizacións por razón do servizo. O sistema selectivo é o de concurso-oposición, describíndose a continuación o contido de cada unha das fases: Será previa á de oposición, non eliminatoria, e non poderá terse en conta para superar a fase de oposición. Baremo de méritos: para valorar a fase de concurso terase en conta o seguinte baremo: 8.1 - Por servicios prestados á Administración local no subgrupo C2 do Concello de Mugardos: 0,5 puntos por ano, ata un máximo de 4 puntos.8.2 - Por servicios prestados noutras administracións públicas, nas mesmas condicións sinaladas no apartado anterior: 0,5 puntos por ano, ata un máximo de 3 puntos.8.3 – Cursos de lingua galega: - Curso Celga 5 ou equivalente: 1 punto.8.4- Cursos de formación ou perfeccionamento impartidos por unha administración ou entidade pública ou homologadas por elas, sindicatos, fundación tripartita: - De 10 a 30 horas: 0,25 puntos por curso, ata un máximo de 1 punto. - De máis de 30 horas e ata 60 horas: 0,50 puntos por curso, ata un máximo de 1,50 puntos. - De máis de 60 horas: 0,75 puntos por curso, ata un máximo de 3 puntos. A puntuación máxima que se podería obter por este apartado sería de 3,00 puntos.8.5- Puntuación específica para quen estea a utilizar ou utilizase nos últimos cinco anos unha licenza de maternidade, un permiso de paternidade, unha redución de xornada ou unha excedencia para o coidado de familiares: - ata 1 ano de duración: 0,20 puntos. - de máis de 1 ano e ata 2 anos de duración: 0,40 puntos. - de máis de 2 anos e ata 3 anos de duración: 0,60 puntos. - de máis de 3 anos e ata 4 anos de duración: 0,80 puntos. - de máis de 4 anos e ata 5 anos de duración: 1 punto. A puntuación máxima que se podería obter por este apartado sería de 1 punto. A acreditación dos servizos prestados efectuarase mediante certificación expedida polo ente público no que se teñan prestados os servizos. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Consellería de Educación; a dos cursos de formación mediante orixinal ou fotocopia autenticada deles. A acreditación de estar utilizando ou ter utilizado nos últimos cinco anos unha licenza de maternidade, un permiso de paternidade, unha redución de xornada ou unha excedencia para o coidado de familiares, mediante certificación expedida polo ente público no que se teñan prestados os servizos. Para esta fase, os/as aspirantes presentarán conxuntamente coa solicitude para tomar parte no proceso selectivo e a carta de pagamento acreditativa de ter aboado o importe dos dereitos de exame, unha relación dos méritos alegados. A devandita relación acompañarase dos documentos xustificativos dos mesmos, orixinais ou fotocopias compulsadas, pois non se tomarán en consideración nin serán valorados aqueles que non queden debidamente acreditados, en todos os seus extremos, dentro do prazo de presentación de instancias. Antes da fase de oposición serán publicadas no taboleiro de anuncios da Casa do Concello as puntuacións asignadas ós/ás aspirantes polos méritos acreditados, na forma descrita con anterioridade. Os aspirantes que o consideren oportuno poderán presentar reclamacións contra a valoración ante o propio tribunal no prazo de dez días hábiles, contados a partir do día seguinte ao da súa publicación. Á vista das reclamacións que se presenten, e no caso de ser estimadas, realizaranse as oportunas correccións na baremación e procederase a súa publicación definitiva. Contra esta resolución, poderán os interesados interpor recurso de alzada conforme ao previsto no art.121 da Lei 39/2015, de 1 de outubro, do Procedemento Administrativo Común das Administracións Públicas. O total de puntuación na fase de concurso non superará en ningún caso o 40% do total da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición. Será posterior á fase de concurso e constará de tres exercicios de carácter obrigatorio e eliminatorio. Os aspirantes concorrerán provistos do seu DNI e bolígrafo, e serán convocados en chamamento único para cada unha das probas, quedando excluídos da selección os que non comparezan, agás casos de forza maior debidamente xustificados e apreciados libremente polo Tribunal. Cando proceda, a orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “G”, de conformidade co establecido na Resolución da Consellería de Facenda de 17 de xaneiro de 2018, pola que se publica o resultado do sorteo celebrado o 17.01.2018 (DOG 26.01.2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Os contidos e cualificacións serán os que de seguido se describen: Primeiro exercicio.- De carácter obrigatorio e eliminatorio. Consistirá en contestar por escrito un cuestionario de 50 preguntas e 5 de reserva con respostas alternativas referentes ó contido do programa que figura como anexo desta convocatoria nun tempo máximo de sesenta minutos. Este exercicio é eliminatorio, e valorarase ata o máximo de 15,00 puntos, excluíndose os/as aspirantes quen non acaden o mínimo total de 7,50 puntos. As respostas non contestadas e as incorrectas non penalizan. Segundo exercicio.- De carácter obrigatorio e eliminatorio. Segundo exercicio: De carácter teórico-practico, consistirá en desenvolver por escrito, no tempo máximo de 120 minutos, 15 cuestións teórico prácticas plantexadas polo Tribunal, relacionadas co caso ou casos prácticos propostos polo Tribunal inmediatamente antes do comenzo do exercicio e versará sobre os contidos das materias comprendidas no temario da convocatoria. (Anexo I). Neste exercicio avaliarase a formación xeral, a claridade na exposición, a orde das ideas, a facilidade de exposición escrita e a capacidade de síntese. Este exercicio é obrigatorio e eliminatorio, e valorarase ata o máximo de 15,00 puntos, excluíndose a quen non acade o mínimo total de 7,50 puntos. Terceiro exercicio.- De coñecemento de galego: de carácter obrigatorio e eliminatorio. Consistirá nunha tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de corenta e cinco minutos. Este exercicio será cualificado como APTO ou NON APTO. Os/as aspirantes que estean na posesión do curso Celga 4 ou equivalente estarán exentos da realización desta proba, outorgándoselles a cualificación de APTOS/AS. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase no Taboleiro de Anuncios da Casa do Concello e na páxina web do concello. A orde de prelación dos aspirantes que superen o proceso selectivo virá determinada pola suma das puntuacións obtidas nas fases do concurso e da oposición. O Tribunal non poderá en ningún caso aprobar nin declarar que superou o proceso selectivo un número de aspirantes superior ao de prazas convocadas, polo que se declarará aprobado ao aspirante que o superara coa maior puntuación. No suposto de empate nas puntuacións de dous ou máis aspirantes estes resolveranse pola puntuación obtida no primeiro exercicio e se iso non fora suficiente pola puntuación obtida nos sucesivos exercicios ata que se resolva o mesmo. Finalizadas as probas, o Tribunal fará pública a relación de aprobados por orde decrecente de puntuación no taboleiro de edictos do Concello e elevarán dita relación, xunto coa acta da última sesión, á Alcaldesa para que esta efectúe o correspondente nomeamento. O/A aspirante proposto presentará, no prazo de 20 días naturais a partir da publicación do resultado da selección, os documentos que acrediten que cumpre todos e cada un dos requisitos esixidos na Base 3ª desta convocatoria, no caso de que non foran xa presentados coa solicitude para tomar parte no proceso selectivo. Os que dentro do prazo indicado, e salvo os casos de forza maior, non presentasen a documentación ou da mesma se deducira que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Cumpridos os requisitos anteriores, pola Alcaldía procedarase a formaliza-la correspondente toma de posesión. O/a aspirante nomeado/a deberá tomar posesión no prazo de cinco días naturais, a contar do seguinte ó que lle sexa notificado o citado nomeamento, debendo prestar previamente xuramento ou promesa, de conformidade co establecido R. D. 707/1979, do 5 de abril. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos. gal) e a través do teléfono de información municipal (981470290-981470338) e en calquera outro medio de difusión que se considere oportuno. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015, do Procedemento Administrativo Común das Administracións Públicas. Tema 1.- A Constitución española de 1978: Características. Estrutura. Contido. Principios xerais. Dereitos e deberes fundamentais. Tema 2.- Principios de actuación da Administración pública: eficacia, xerarquía, descentralización, desconcentración e coordinación: Consideracións previas. Enumeración dos principios de actuación da Administración pública. Tema 3.- O acto administrativo: Concepto. Elementos. Clasificación, Invalidez. Os recursos administrativos: concepto. Clases. Interposición. Suspensión da execución. Audiencia do interesado. Resolución. Exame de cada un dos recursos administrativos. Tema 4.- Principios xerais do procedemento administrativo: concepto e clases. Fases do procedemento administrativo xeral. Principios. Normas reguladoras. Días e horas hábiles. Cómputo de prazos. Fases. Tema 5.- A responsabilidade patrimonial da administración pública. Os procedementos das administracións públicas en materia de responsabilidade patrimonial: procedemento xeral e procedemento abreviado. Tema 6.- O municipio: Evolución. Concepto. Elementos esenciais. Denominación e cambio de nome dos municipios. O termo municipal: Concepto. Caracteres. Alteración de termos municipais. A poboación: concepto. O empadroamento: Concepto. Tema 7.- Organización municipal: Concepto. Clases de órganos. Estudo de cada un dos órganos. Competencias: Conceptos e clases. Tema 8.- Regulamento Orgánico de Funcionamento do Concello de Mugardos. Tema 9.- Ordenanzas e regulamentos das entidades locais: Concepto e diferenciacións. Tema 10.- Facendas Locais. Clasificación dos gastos e dos ingresos. Ordenanzas fiscais. Tema 11.- A Función Pública local: Ideas xerais. Concepto de funcionario. Clases. Organización da Función Pública local: órganos e grupos que a integran. Funcionarios con habilitación de carácter nacional. Funcionarios propios das Corporacións. Adquisición e perda da condición de funcionario. Situacións en que poden atoparse. A oferta de emprego público e as relacións de postos de traballo. Tema 12.- Dereitos e deberes dos funcionarios públicos locais: Dereitos. Deberes. Réxime disciplinario. Dereitos de sindicación. Tema 13.- O persoal laboral ao servicio das entidades locais: réxime xurídico. Persoal eventual ao servizo das entidades locais: réxime xurídico. Tema 14.- Funcionamento dos órganos colexiados locais: convocatoria e orde do día: réxime de sesións. Adopción de acordos. Actas e certificacións de acordos: Borrador da acta e aprobación. Transcrición da acta ao libro. Sinatura da acta. Certificados de acordos. Tema 15.- O administrado: concepto e clases. Capacidade e causas modificativas. Colaboración e participación dos cidadáns nas funcións administrativas. Formulación. Relacións de colaboración e participación. Réxime de cada tipo de relación. Tama 16.- Os dereitos e deberes dos veciños no ámbito local: Concepto de veciños. Dereitos e deberes. Información e participación cidadá: Información e participación dos veciños. Información e participación das asociacións veciñais. Tema 17.- A atención ao público: Acollida e información: Relacións entre as administracións públicas e os cidadáns. Dereitos dos cidadáns. Medidas para a atención ao público. Os servizos de información e reclamación administrativa: Ideas xerais. Iniciativas e suxestións. Reclamacións e queixas. Regulamentación específica na esfera local. Tema 18.- O Rexistro de documentos: Concepto: O documento administrativo. O rexistro de documentos. O rexistro de entrada e saída: O seu funcionamento nas corporacións locais. A presentación de instancias e documentos nas oficinas públicas. A informatización dos rexistros. Comunicacións e notificacións: Comunicacións. Notificacións e a súa publicación. Tema 19.- Lei 9/2017, de 8 de novembro, de Contratos do Sector Público (LCSP). Do contrato de obras. Do contrato de concesión de obras. Tema 20.- Lei 9/2017, de 8 de novembro, de Contratos do Sector Público (LCSP). Do contrato de concesión de servizos. Tema 21.- Lei 9/2017, de 8 de novembro, de Contratos do Sector Público (LCSP). Do contrato de subministros. Do contrato de servizos. Tema 22.- Lei 2/2016, de 10 de febreiro, do solo de Galicia. Fomento da edificación, conservación e rehabilitación. Tema 23.- Lei 2/2016, de 10 de febreiro, do solo de Galicia. Intervención na edificación e uso do solo. Tema 24.- Lei 2/2016, de 10 de febreiro, do solo de Galicia. Disciplina urbanística. Tema 25.- Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.” Mugardos, 31 de OUTUBRO de 2018. A alcaldesa María del Pilar Díaz Otero